ג'קי רוזן

ג'קי שריל רוזן (באנגלית: Jacklyn Sheryl Rosen; נולדה ב-2 באוגוסט 1957) היא פוליטיקאית יהודייה-אמריקאית המכהנת כנציגת נבדה בסנאט של ארצות הברית. בנובמבר 2018 נבחרה לתפקיד זה, לאחר שקודם לכן כיהנה כנציגת המחוז השלישי של נבדה בבית הנבחרים של ארצות הברית.

ביוגרפיה
רוזן נולדה וגדלה בשיקגו. ב-1979 סיימה תואר ראשון בפסיכולוגיה באוניברסיטת מינסוטה. בתקופת לימודיה החלה לעסוק בתכנות מחשבים, בתום הלימודים עברה ללאס וגאס בעקבות הוריה. היא עבדה כמתכננתת ומפתחת תוכנה במספר חברות בנבדה בהן סיטיבנק, סאות'ווסט גז וסומה והקימה חברת ייעוץ עצמאית.

בשנים 2013–2016 שימשה נשיאת הקהילה של בית הכנסת "נר תמיד" בהנדרסון, בית הכנסת הרפורמי הגדול ביותר באזור עמק לאס וגאס.

בינואר 2016 פנה אלייה הארי ריד, הסנאטור הפורש ממדינת נבדה ושכנע אותה להתמודד בבחירות המקדימות של המפלגה הדמוקרטית לנציגות מחוז הקונגרס השלישי של נבדה בבית הנבחרים של ארצות הברית. ביוני 2016 זכתה בבחירות המקדימות ובנובמבר 2016 זכתה בבחירות הכלליות. ביוני 2017 דווח כי רוזן מתכוונת להתמודד לסנאט ב-2018 מול דין הלר, הסנאטור הרפובליקני המכהן. היא גברה בבחירות על הלר ונכנסה לתפקידה בינואר 2019.

רוזן נשואה ללארי, רדיולוג במקצועו, ואם לבת אחת. היא מתגוררת בהנדרסון.

קישורים חיצוניים

 

 אתר הבחירות של ג'קי רוזן
 ג'קי רוזן באתר בית הנבחרים
 Congressional candidate Jacky Rosen a newcomer, unknown to most Southern Nevadans, לאס וגאס ריוויו ג'ורנל, 4 ביולי 2016

הערות שוליים

יהודיות חברות בית הנבחרים של ארצות הברית
בוגרות אוניברסיטת מינסוטה
בוגרי אוניברסיטת מינסוטה
חברי הקונגרס ה-115 של ארצות הברית
חברות בית הנבחרים של ארצות הברית מנבדה
חברי הסנאט של ארצות הברית מנבדה
סנאטוריות חברות המפלגה הדמוקרטית
סנאטורים חברי המפלגה הדמוקרטית
חברי הקונגרס ה-116 של ארצות הברית
חברי הקונגרס ה-117 של ארצות הברית
חברי הקונגרס ה-118 של ארצות הברית
יהודים חברי הסנאט של ארצות הברית
חברות בית הנבחרים של ארצות הברית מטעם המפלגה הדמוקרטית
חברי בית הנבחרים של ארצות הברית מטעם המפלגה הדמוקרטית
אמריקאיות שנולדו ב-1957
אמריקאים שנולדו ב-1957